section_heading: Pregovori
paragraph_text: Devetog studenog u stanu madam de Mentnon održano je savjetovanje<ref>Eduar Peroa, Roze Duse Andre Latrej, Istorija Francuske od najstarijeg vremena do 1774, Prosveta, Beograd, 1961. na koje je Luj pozvao prijestolonasljednika, svog kancelara Ponšartrena, vojvodu od Bovilijea i ministra vanjskih poslova, markiza od Torsija i upitao ih za savjet. Bovilije je savjetovao da se poziv odbije, jer je znao da bi eventualno prihvaćanje dovelo do rata s koalicijom Austrije, Engleske i Ujedinjenih provincija ističući da Francuska nije sposobna za takav napor. Markiz od Torsija je, međutim, bio za prihvaćanje jer je po njegovom mišljenju rat neizbježan, prihvatio Luj cijelu Španjolsku ili samo dio predviđen Londonskim sporazumom iz 1700. Austrija će ratovati za što povoljniju podjelu isto kao što će ratovati protiv oporuke. Osim toga ako kralj odbije ponudu car će je najvjerojatnije prihvatiti.